I den andre sesongen i 2004 ble det gjort enkelte forandringer. For det første gikk «bare» 40 deltagere videre fra Sandvika, ikke 50 som året før. For det andre, etter fire program hvor to av ti ble stemt fram av seerne i hvert program, ble et femte program sendt, et såkalt «Wild Card»-program. Her kjempet åtte «wildcards», utvalgt av dommerne blant alle de utstemte deltagerne, om å få de to siste finaleplassene. I tillegg til disse ti finalistene fikk dommerne muligheten til å hente nok en deltager, som kom rett til finalerundene, nemlig Håkon Njøten. Han ble dermed den ellevte og siste finalisten.